open-index/open-wikipedia-markdown huggingface dataset:
Labažas

**Labažas** arba **Labažis** – ežeras Lietuvoje, Ignalinos rajone, 3,5 km į pietus nuo Linkmenų, Palabažio miške. Ežero ilgis iš šiaurės vakarų į rytus – 0,53 km, plotis – iki 0,12 km. Altitudė 147,3 m. Krantai žemi, pelkėti, tik pietinis krantas aukštesnis, apaugęs medžiais. Šiaurės vakaruose išteka Labažės upelis link Kiaunos upės (Žeimenos upės baseinas). Šalia įsikūręs Palabažio kaimas.

Ežerėvardis *Labãžis* kildinamas nuo žodžio *lobas* („loma, klonis, dauba“).

## Šaltiniai
Vileikių dvaras

**Vileikių dvaro sodyba** yra Vileikiuose, Sidabravo seniūnijoje, Radviliškio rajone, šalia kelio . Išlikę parko želdinių, atskirų medžių, dvarininko namas, kalvė, ūkio pastatų griuvėsiai. Šalia vingiuoja Kiršino upės vaga su senvage.

Dvaro sodybos rūmai 2018 m. įrašyti į Kultūros vertybių registrą , suteiktas regioninės reikšmės saugomo paminklo statusas. Teritorija užima 51 770 m² plotą.

## Architektūra

Rūmai mediniai, stačiakampio plano, vieno aukšto su mansarda ir mezoninais, rūsiu po pietine pastato dalimi, verandomis ir įėjimo priestatu. Fasado centrinę dalį su pagrindiniu įėjimu akcentuoja medinė dviejų aukštų veranda. Pagrindinio tūrio stogo forma yra pusvalminė, verandų - sutapdinta, įėjimo priestato - dvišlaitė.

## Šaltiniai

## Nuorodos

* Sąrašas:Lietuvos dvarai
Albinas Arminas

**Albinas Araminas** (1919 m. gruodžio 26 d. Vilkaviškio apskrities Ožkabalių kaime – 2008 m. rugsėjo 2 d. Lugane, Šveicarija) – Romos katalikų kunigas, ilgametis kapelionas Italijoje ir Šveicarijoje.

## Biografija
Mokėsi Vokiečių kolegijoje Romoje, 1945 m. įšventintas kunigu. Milane studijavo Katalikiškame Švč. Širdies universitete, studijas baigė filosofijos ir teologijos licenciato laipsniu. Nuo 1947 m. Carlazzo miestelio (Lombardija) Šv. Kamilio globos namuose tarnavo kapelionu. Po dešimtmečio buvo pakviestas į Moncucco kliniką Lugano mieste (Šveicarija), kur darbavosi kapelionu iki 2007 m. Jo iniciatyva šioje gydymo įstaigoje buvo įrengta koplyčia. Nuo 1981 m.  taip pat ėjo teisėjo pareigas Lugano vyskupijos bažnytiniame teisme.

Vyresnysis brolis kun. Aleksandras Arminas (slp. Venancijus Ališas) – žinomas Brazilijos lietuvių poetas.

## Šaltiniai
* Kun. Arūnas Poniškaitis. ''In memoriam kun. Albinui Arminui (1919-2008)'' //vk.lcn.lt
Jonas Juraitis

**Jonas Juraitis** (1926 m. gegužės 12 d. Vilkaviškio apskrities Alvito valsčiais 
Boblaukio kaime – 2010 m. spalio 30 d. Šveicarijos Valės kantono Brigo apskrities Termeno miestelyje) – Romos katalikų kunigas, teologas ir pedagogas, sielovados darbą dirbęs Šveicarijoje ir Lietuvoje.

## Biografija
Įgijęs brandos atestatą, įstojo į Vilkaviškio kunigų seminariją. Po metų, artėjant Antrojo pasaulinio karo frontui, pasitraukė į vakarinę Vokietijos dalį. Mokslus tęsė Eichštato vyskupijos Aukštesniojoje teologijos filosofijos mokykloje ir kunigų seminarijoje. Nuo 1945 m. Popiežiškajame Grigaliaus universitete studijavo Filosofijos, o 1947–1953 m. – Teologijos fakultetuose, studijas baigė teologijos ir filosofijos licenciatų laipsniais. 1950 m. spalio 10 d. Romoje įšventintas kunigu, nuo 1951 m. buvo Šveicarijos lietuvių bendruomenės kapelionas. 1955 m. apgynė asketinės teologijos mokslų doktoratą tema „Kaip Bažnyčia vertina kandidatų į palaimintuosius dažnai keistokas priemones, siekiant aukščiausio dorybės laipsnio”. Nuo 1957 m. trylika metų dėstė teologiją ir filosofiją Siono kunigų seminarijoje (Šveicarijos Valė kantonas), o 1962–1991 m. – Mokytojų seminarijoje ir Valstybinėje gimnazijoje Brigo mieste (Valė kantonas).    

1992–2002 m. buvo Vytauto Didžiojo universiteto Katalikų teologijos fakulteto kviestiniu profesoriumi, išrinktas Vytauto Didžiojo universiteto senatoriumi, Katalikų teologijos fakulteto tarybos nariu ir fakulteto doktorantūros komiteto pirmininku. Dėstė ir Vilniaus universitete, Vilniaus šv. Juozapo, Vilkaviškio vyskupijos palaimintojo Jurgio Matulaičio bei Kauno kunigų seminarijose. Socialinėmis, teologinėmis ir filosofinėmis temomis įvairiuose leidiniuose paskelbė daugybę straipsnių, pasirašydamas slapyvardžiu *Fater Leo*.

1998 m. Šveicarijoje įkūrė *Fondą Lietuvos sielovadai* () remti. Ir po kunigo mirties, neliečiant sukaupto kapitalo, šis fondas Lietuvos sielovadai kasmet skiria apie 30 000 Šveicarijos frankų: organizacija finansiškai padeda lietuviams kunigams ir parapijoms, siunčia lėšas Popiežiškajai lietuvių Šv. Kazimiero kolegijai Romoje.

## Įvertinimas
* Vytauto Didžiojo ordino Riterio kryžius (2003 m.)

## Šaltiniai
* VDU bendruomenė neteko prof. Jono Juraičio // www.vdu.lt, 2010 m. lapkričio 2 d. 
* Kan. Kęstutis Žemaitis. ''Jį gerbė šveicarai ir lietuviai'' // XXI amžius Nr. 80 (1865), 2010 m. lapkričio 5 d. 
* Janina Survilaitė. ''Vidinės ramybės pranašas, Kunigui Jonui Juraičiui atminti'' // Bernardinai.lt, 2010 m. lapkričio 8 d.
* ''Dievas ne tik atima, Jis ir duoda''/ Jūratė Caspersen, Šveicarijos lietuvių bendruomenė // „Pasaulio lietuvis”, 2015 m., nr. 1/533
* Verta prisiminti. Kun. Jonas Juraitis: Meilė ir skalbimo mašina // Tiesos.lt, 2016 m. gegužės 1 d.
Vladislovas Belza

**Vladislovas Belza** (, ; 1847 m. spalio 17 d. – 1913 m. sausio 29 d.) – lenkų poetas neoromantikas, rašytojas, kultūros apžvalgininkas. 

## Kilmė
Vladislovas Belza gimė 1847 m. spalio 17 d. Varšuvoje žinomo lenkų chemiko Juzefo Belzos ir Augustos Bogumilos Ostrovskos šeimoje. Jo brolis buvo žinomas advokatas Stanislovas Belza.

## Mokslo metai
Vladislovas Belza baigė Varšuvos gimnaziją. 1865 m. įstojo į Kazanės kadetų korpuso gretas, tačiau netrukus kadetus metė ir 1866–1868 m. tęsė mokslus Varšuvos pagrindinėje mokykloje (lenk. *Szkoła Główna Warszawska*). Mokslo metais Vladislovas pradėjo rašyti straipsnius Varšuvos savaitiniams žurnalams, tokiems kaip „Przyjaciela Dzieci“ ir „Przeglądu Tygodniowego“.

## Tolesni gyvenimo metai ir veikla

1867 m. Vladislovas Belza išleido pirmąjį eilėraščių rinkinį, pavadinimu „Podarek dla grzecznych dzieci“. 1869 m. buvo išleista jo antroji knyga, pavadinimu lenk. „*Abecadlnik w wierszykach dla polskich dzieci*”.

1868 m. Vladislovas Belza išvyko į užsienį, aplankė Lvovą, po to keliavo po Italiją, Šveicariją ir Prancūziją. Paryžiuje susipažino su lenkų poetu, neoromantizmo atstovu Juzefu Bogdanu Zalenskiu. Po kelionių Vladislovas Belza apsigyveno Poznanėje. Čia buvo vienas iš leidyklos „Tygodnik Wielkopolski“ įsteigėjų. Taip pat žurnalo vaikams „Promyk“ leidėjas. Vladislovas Belza Poznanėje inicijavo lenkų teatro įkūrimą.

Vladislovas Belza aktyviai kovojo prieš Silezijos ir Didžiosios Lenkijos germanizaciją. Dėka šios veiklos 1871 m. Vokietijos Vyriausybė paskelbė Vladislovą Belzą *[[persona non grata]]*. Jam buvo uždrausta įvažiuoti į Prūsiją. 

## Gyvenimo metai ir veikla Lvove

Vėlesniais gyvenimo metais Belza kažkiek laiko gyveno Prahoje, vėliau apsistojo Lvove. Belza bendradarbiavo su žurnalais „Dziennik Polski“ ir „Gazetа Narodowа“. Dirbo Nacionalinėje Osalinskių bibliotekoje, kurioje ėjo Jaunimo skaityklos vedėjo pareigas. 1891 m. buvo mokyklinių vadovėlių leidyklos vadovas. 
Vladislovas Belza buvo vienas iš literatūrinio judėjimo, skirto Adomui Mickevičiui, įkūrėjų. Jis parašė keletą studijų apie Adomą Mickevičių. Pats žymiausias Vladislovo Belzos kūrinys yra eilėraštis, pavadinimu „Katechizm polskiego dziecka“, kurį mintinai moka beveik visi lenkai. 

Vladislovas Belza mirė 1913 m. sausio 29 d. Lvove. Palaidotas Lyčiakovo kapinėse.

## Žymesni Belzos kūriniai

* "Pieśni liryczne" (Varšuva, 1868); 
* "Z doli-niedoli" (Krokuva, 1869); 
* "Zamek Grójecki" (Krokuva, 1869); 
* "Emancypantka" (Poznanė, 1870); 
* "Poezje" (Poznanė, 1871; Leipcigas, 1873); 
* "Zaklęte dzwony" (Lvovas, 1875); 
* "Antologja polska" (Varšuva, 1880); 
* "Żydzi w poezji polskiej" (Lvovas, 1883); 
* "Sobieski w poezji polskiej" (Lvovas, 1883); 
* "Kobieta w poezji polskiej" (Krokuva, 1885); 
* "Maryla i jej stosunek do Mickiewicza" (Lvovas, 1885 и 1887); 
* "Kronika potoczna i anegdotyczna z życia Adama Mickiewicza" (Lvovas, 1884); 
* "Lwonicz i jego okolice" (Lvovas, 1885).

## Nuorodos
Scary Monsters (and Super Creeps)

**„Scary Monsters (and Super Creeps)“** – keturioliktas studijinis britų atlikėjo David Bowie albumas, išleistas 1980 m. rugsėjo 12 d. Tai paskutinis Bouvio albumas, kurį išleido „RCA“, taip pat pirmasis albumas po Berlyno trilogijos. Nors ankstesnieji trys albumai laikomi svarbiu tašku atlikėjo karjeroje, jie nepasiekė tokios komercinės sėkmės kaip „Scary Monsters“. Pasak biografo David Buckley, Bowie šiuo albumu atrado idealų balansą kūryboje bei sėkmėje. Kritikai taipogi negailėjo liaupsių, albumas pasiekė pirmą vietą Jungtinės Karalystės pardavimuose ir tapo platininiu – šitaip atlikėjas grįžo į senosios sėkmės vėžes.

Fanai daugiausiai dėmesio atkreipė į singlą „Ashes to Ashes“, kuris labiausiai pasižymėjo albume. Jis buvo išleistas vienu mėnesiu anksčiau ir jau sugebėjo užkopti į 1-ą vietą Jungtinėje Karalystėje. Dainoje Bouvis vėl trumpam sugrįžta prie savo seniau sugalvoto personažo Major Tom (prieš tai minėto dainoje „Space Oddity“).

## Dainų sąrašas
Visas dainas parašė David Bowie, išskyrus kur pažymėta.

### Pirmoji pusė

# „It's No Game (No. 1)“ (Bowie, Hisahi Miura) – 4:20
# „Up the Hill Backwards“ – 3:15
# „Scary Monsters (And Super Creeps)“ – 5:12
# „Ashes to Ashes“ – 4:25
# „Fashion“ – 4:49

### Antroji pusė

# „Teenage Wildlife“ – 6:56
# „Scream Like a Baby“ – 3:35
# „Kingdom Come“ (Tom Verlaine) – 3:45
# „Because You're Young“ – 4:54
# „It's No Game (No. 2)“ – 4:22

CD leidime dainos suskirstytos nuo 1 iki 10.

## Kūrybinė grupė
* David Bowie – vokalas, sintezatoriai, klavišiniai, pianinas, garso efektai, pritariamieji vokalai, saksofonas
* Dennis Davis – būgnai
* George Murray – bosinė gitara
* Carlos Alomar – solinė ir ritminė gitara
* Chuck Hammer – sintezatorinė gitara 
* Robert Fripp – gitara 
* Roy Bittan – pianinas 
* Andy Clark – sintezatoriai 
* Pete Townshend – gitara 
* Tony Visconti – akustinė gitara , pritariamieji vokalai
* Lynn Maitland – pritariamieji vokalai
* Chris Porter – pritariamieji vokalai
* Michi Hirota – balsas 

**Techninis personalas**
* David Bowie, Tony Visconti – prodiusavimas ir garso inžinerija
* Larry Alexander, Jeff Hendrickson – papildoma garso inžinerija
* Peter Mew, Nigel Reeve – garso dizainas

## Išnašos

## Šaltiniai
* 
* 
* 
*
Tasius Ereminas

**Tasius Ereminas** I.C. (1915 m. rugpjūčio 11 d. prie Skuodo (Kretingos apskritis) – 2001 m. sausio 6 d. Italijoje) – Romos katalikų vienuolis rosminietis Italijoje.

## Biografija
Studijavo filosofiją ir teologiją Turino universitete, vėliau mokėsi Trapanio mokykloje. 1940 m. balandžio 14 d. įšventintas kunigu. Fraskatyje tarnavo valstybinės aukštesniosios mokyklos kapelionu. Nuo 1968 m. gyveno Domodosoloje, vietos rosminiečių gimnazijoje dirbo pedagoginį darbą. 

Milano katalikiškame universitete  () dėstė lietuvių kalbą. Aktyviai veikė Italijos lietuvių bendruomenėje: 1970 m. Borgomanero mieste suruošė pamaldas Šiaurės Italijos lietuviams, organizavo Europos lietuviškųjų studijų XXII savaitę Palancoje.

## Šaltiniai
* Kunigas Tasius Ereminas dvigubas jubilietas // Draugas,  1990 m. liepos mėn. 28 d. , psl. 6
* ŠLB Valdybos pirmininkės J.Survilaitės-Vaitkevičienės pranešimas, skirtas bendruomenės 50-mečiui, visuotiniame Šveicarijos lietuvių susirinkime
Lodger

**„Lodger“** – tryliktasis britų atlikėjo David Bowie studijinis albumas, išleistas 1979 m. gegužės 18 d. kompanijos „RCA Records“. Tai paskutinysis albumas iš „Berlyno trilogijos“. Albumas buvo įrašytas Šveicarijoje ir Niujorke, bendradarbiaujant su Brian Eno bei prodiuseriu Tony Visconti. Priešingai negu ankstesnieji, šis albumas pasižymėjo tuo, kad nebuvo nei vieno instrumentalinio įrašo, vietoj to atlikėjas pasuko daugiau į pop pusę, tuo pačiu parodydamas susidomėjimą pasaulio muzika.

Lyginant su ankstesniais darbais, šis nebuvo tiek komerciškai sėkmingas, jis buvo abejingai priimtas kritikų{sfn|Pegg|2016|pp=394–396}}, tačiau šiandienai „Lodger“ laikomas vienu labiausiai nuvertintų Bowie albumų. Jungtinėje Karalystėje į top dešimtuką pardavimuose pateko singlas „Boys Keep Swinging“.

## Dainų sąrašas
Visas dainas parašė David Bowie ir Brian Eno, išskyrus kur pažymėta.

#### Pirmoji pusė

# „Fantastic Voyage“ – 2:55
# „African Night Flight“ – 2:54
# „Move On“ (Bowie) – 3:16
# „Yassassin“ (Bowie) – 4:10
# „Red Sails“ – 3:43

#### Antroji pusė

# „DJ“ (Bowie, Eno, Carlos Alomar) – 3:59
# „Look Back in Anger“ – 3:08
# „Boys Keep Swinging“ – 3:17
# „Repetition“ (Bowie) – 2:59
# „Red Money“ – 4:17

#### Papildom įrašai (1991)

# „I Pray, Olé“ (įrašyta 1979) – 3:59
# „Look Back in Anger“ (įrašyta 1988) – 6:59

## Kūrybinė grupė
* David Bowie – vokalas, sintezatoriai , pianinas , klavišiniai , gitara 
* Brian Eno – ambientiniai garsai , klavišiniai , gitaros efektai , sintezatoriai , pučiamieji instrumentai , pianinas , pritariamasis vokalas 
* Tony Visconti – mandolina , gitara , bosinė gitara , pritariamieji vokalai 
* Adrian Belew – mandolina , gitara 
* Carlos Alomar – gitara , būgnai , pritariamieji vokalai 
* Dennis Davis – būgnai , perkusija , bosinė gitara , pritariamieji vokalai 
* George Murray – bosinė gitara , pritariamieji vokalai 
* Sean Mayes – pianinas 
* Simon House – mandolina , smuikas , pritariamieji vokalai 
* Roger Powell – sintezatoriai 
* Stan Harrison – saksofonas 

**Techninis personalas**
* David Bowie – prodiusavimas
* Tony Visconti – prodiusavimas, garso inžinerija, garso suvedimas
* David Richards – garso inžinerija
* Eugene Chaplin – papildoma garso inžinerija
* Rod O'Brien – garso suvedimas
* Greg Calbi – garso dizainas

## Išnašos

## Šaltiniai
*}
*
Let's Dance (albumas)

**„Let's Dance“** – penkioliktasis britų atlikėjo David Bowie studijinis albumas, išleistas 1983 m. balandžio 14 d, praėjus beveik trejiems metams po pastarojo „Scary Monsters“, kompanijos „EMI Records“, su kuria Bowie pasirašė kontraktą. Albume yra trys sėkmingiausi jo singlai: „Let's Dance“, „Modern Love“ bei „China Girl“. Albumas buvo nominuotas „Grammy“ metų albumo apdovanojimui 1984 m. tačiau pralaimėjo M. Džeksono „Thriller“.

Albumas sulaukė didžiulio komercinio pasisekimo ir iki dabar išlieka geriausiai parduodamu atlikėjo įrašu.

## Dainų sąrašas
Visas dainas parašė David Bowie, išskyrus kur pažymėta.

#### Pirmoji pusė

# „Modern Love“ – 4:46
# „China Girl“ (Iggy Pop, Bowie) – 5:32
# „Let's Dance“ – 7:37
# „Without You“ – 3:08

#### Antroji pusė

# „Ricochet“ – 5:14
# „Criminal World“ (Peter Godwin, Duncan Browne, Sean Lyons, Bowie) – 4:25
# „Cat People (Putting Out Fire)“ (muzika: Giorgio Moroder) – 4:09
# „Shake It“ – 3:49

## Kūrybinė grupė
* David Bowie – vokalas, prodiusavimas, garso inžinerija, papildomas garso suvedimas, pučiamųjų instrumentų aranžuotės
* Nile Rodgers – gitara, prodiusavimas, garso inžinerija, papildomas garso suvedimas, pučiamųjų instrumentų aranžuotės

**Muzikantai**
* Stevie Ray Vaughan – solinė gitara
* Carmine Rojas – bosinė gitara
* Bernard Edwards – bosinė gitara („Without You“)
* Omar Hakim, Tony Thompson – būgnai
* Sammy Figueroa – perkusija
* Robert Sabino – klavišiniai, pianinas
* Stan Harrison – saksofonas, fleita
* Robert Aaron – saksofonas
* Steve Elson – saksofonas, fleita
* Mac Gollehon – trimitas
* Frank Simms, George Simms, David Spinner – pritariamieji vokalai

**Techninis personalas**
* Bob Clearmountain – garso inžinerija, garso suvedimas
* Dave Greenberg – papildoma garso inžinerija
* Bob Ludwig – garso dizainas

**Dizainas**
* Greg Gorman – fotografijos
* Mick Haggerty – įpakavimo dizainas
* Derek Boshier – viršelis

## Išnašos

## Šaltiniai
* 
*
Albertas Vaitiekus Žametas

**Albertas Vaitiekus Žametas** (lenk. *Albert Wojciech Żamett*, rus. *Альберт Жамет*; 1821 m. lapkričio 25 d. – 1877 m. lapkričio 12 d.) – Lietuvos tapytojas, peizažistas.

## Vaikystė ir mokslo metai
Albertas Vaitiekus Žametas gimė 1821 m. lapkričio 25 d. Vilniuje miestiečių šeimoje. Jo tėvas Danielius Žametas į Vilnių buvo atkeliavęs iš Prūsijos.

Albertas Žametas baigė Vilniaus gimnaziją, vėliau mokėsi Vilniaus bajorų institute. Baigęs šią mokslo įstaigą 1840 m. įstojo į Sankt Peterburgo imperatoriškąją dailės akademiją. 1854 m. jam buvo suteiktas laisvojo dailininko statusas.

## Tolesnės kelionės ir veikla
1847 m. gavęs Kauno maršalkos Benedikto Tiškevičiaus finansavimą, Albertas Žametas išvyko į užsienį, keliavo po Italiją, Angliją, Prancūziją, Vokietiją.
1847–1848 m. Žametas tobulinosi šv. Luko dailės akademijoje Romoje. 1854 m. šios akademijos buvo apdovanotas prizu už nutapytus peizažus.

1859 m. Albertui Vaitiekui Žametui suteiktas akademiko titulas už mažo Italijos miestelio *Rocca di Papa* apylinkių peizažus.

## Gyvenimas Vilniuje
1864 m. Žametas grįžo iš kelionių į Vilnių. Įsidarbino dekoratoriumi Vilniaus miesto teatre. 1864–1876 metais dirbo Vilniaus senienų muziejuje.

Žametas nutapė freskas Vilniaus arkikatedrai bazilikai. Šios bažnyčios zakristijos kupolas išpuoštas Alberto Žameto tapybos kompozicijomis.

## Kūryba
Žameto kūrybai būdingi akademizmo bruožai, romantinė nuotaika. Kūrinių turi Lietuvos dailės muziejus, Lietuvos mokslų akademijos Vrublevskių biblioteka, Lietuvos teatro, muzikos ir kino muziejus, Nacionalinis M. K. Čiurlionio dailės muziejus, Varšuvos nacionalinis muziejus, muziejai Rusijoje (Ermitažas, Tretjakovo galerija).


Albert Żamett - Italian landscape 1853.jpg|thumb|*Albertas Vaitiekus Žametas. Italijos peizažas, 1853 m.*
Albert Żamett - Cascade and Sibyl Temple at Tivoli 1855.jpg|thumb|*Albertas Vaitiekus Žametas. Krioklys prie Tivolio pilies Sevilijoje, 1855 m.*
Жамет Альберт Данилович - Купальщицы.jpg|thumb|*Albertas Vaitiekus Žametas. Maudynės*


## Šaltiniai

## Literatūra
* Boleslovas Klova: Lietuvių monumentalioji dekoratyvinė tapyba. Vilnius 1975.
* В. Г. Жамет, Альберт Данилович // Русский биографический словарь : в 25-ти томах. – СПб.—М., 1896–1918

## Nuorodos
* LIMIS apie Albertą Vaitiekų Žametą 
* Apie Albertą Vaitiekų Žametą
Amandine Henry

**Amandine Henry** (g. 1989 m. rugsėjo 28 d.) – Prancūzijos futbolininkė, saugė.

## Karjera
2004–2005 m. atstovavo Hénin-Beaumont, 2005 m. persikėlė į CNFE Clairefontaine. 2007 m. pasirašė sutartį su Olympique Lyonnais Féminin. Nuo 2016 m. priklausė Portland Thorns FC, vėliau nuomos pagrindais perleista Paris Saint-Germain. Nuo 2018 m. atstovavo Olympique Lyonnais Féminin (Prancūzija).

2023 m. persikėlė į Angel City, o vėliau nuomos pagrindais perleista Lille. 2024 m. trumpai rungtyniavo Utah Royals.

2024 m. persikėlė į Deportivo Toluca (Meksika).

## Rinktinė
Nuo 2009 m. atstovavo Prancūzijos nacionalinei rinktinei. 2016 m. olimpinių žaidynių dalyvė. 

2024 m. rugpjūčio 13 d. paskelbė apie karjeros pabaigą nacionalinėje rinktinėje. Per tą laiką sužaidė daugiau nei šimtą rungtynių atstovaudama Prancūzijai ir pelnė keturiolika įvarčių.

## Išnašos

## Nuorodos
* 
* 
* statsfootofeminin.fr
Eugénie Le Sommer

**Eugénie Le Sommer** (g. 1989 m. gegužės 18 d.) – Prancūzijos futbolininkė, puolėja.

## Karjera
Kitados rungtyniavo Prancūzijos klubuose. 2007–2010 m. priklausė En Avant de Guingamp. 

2010 m. persikėlė į „Olympique Lyonnais Féminin“. 2021 m. nuomos pagrindais buvo perleista OL Reign (JAV).

2025 m. birželio mėn. persikėlė į Deportivo Toluca (Meksika).

## Rinktinė
Nuo 2009 m. atstovavo Prancūzijos nacionalinei rinktinei. 2012 m. ir 2016 m. olimpinių žaidynių dalyvė.

## Išnašos

## Nuorodos
* SOCCERWAY
* SOCCERDONNA
* FIFA svetainėje
Juozas Marcinkevičius (1946)

**Juozas Marcinkevičius** (1946 m. sausio 1 d. dab. Prienų rajone, Gerulių k. – 2019 m. birželio 6 d. Vilniuje) – poetas, prozininkas, dramaturgas.

## Biografija
 
J. Marcinkevičius 1968 m. baigė Kauno medicinos institutą. Dirbo Kauno klinikose moksliniu bendradarbiu, Lietuvos radijo ir televizijos komitete, „Lėlės“ teatro literatūrinės dalies vedėju, „Nemuno“, „Mūsų gamtos“, „Kauno tiesos“, „Vilties“ redakcijose. Vėliau visą gyvenimą paskyrė literatūrai. 

## Kūryba

Nuo 1970 m. buvo Lietuvos rašytojų sąjungos narys.

1969 m. debiutavo su eilėraščių rinkiniu „Rudens šalys“. Iš viso išleido septyniolika knygų, tarp jų poezijos rinkinius "Bronzos amžius", "Buvimas", "Ruduo, Rugsėjis, Rūdys". Rašė apysakas ir apsakymus "Mirties nebūna atsitiktinė", "... neleisk numirti vasarą" bei knygas vaikams, pjeses teatrams, radijo ir televizijos spektakliams.

Lietuvos teatrai pastatė daugiau nei 20 J. Marcinkevičius sukurtų pjesių: „Čičinskas“, „Saulė ir jos žemė“, „Erelnyčia“, „Šiąnakt ir visada“, „Vegetaras“, „Mamutienos valgytojai“, „Užpustyta tėvynė“, „Sokrato teismas“, „Poezija ir meilė Lesbo saloje“, „Keistuolių akademija“, „Nuotykiai Melagių saloje” ir kt. 2007m. sukūrė literatūrinį scenarijų "Broliai įveikę Europą" ("Žalgiris - geležies diena"), kuris laimėjo Kultūros ministerijos istorinio filmo konkursą.

Savo kūryboje daugiausia dėmesio skyrė Lietuvos istorijai ir jos asmenybėms. Kėlė gyvenimo prasmės, žmogaus, gyvenančio konkrečiame istoriniame laike, veiksmų ir atsakomybės už juos klausimus.

## Įvertinimas

* 1987 m. Boriso Dauguviečio premija už pjesių knygą „Paukščių ir žmonių lizdai“.
* 1997 m. Lietuvos didžiojo kunigaikščio Gedimino ordino medalis.

## Bibliografija


* Rudens šalys: eilėraščiai. – Vilnius: Vaga, 1969.
* Kai riestainiais lijo: pjesė. – Vilnius: Vaga, 1974.
* Čičinskas: draminė poema. – Vilnius: Vaga, 1976.
* Miško pasakos: eilėraščiai. – Vilnius: Vaga, 1977.
* Bronzos amžius: eilėraščiai. – Vilnius: Vaga, 1978.
* Keistuolių akademija: pjesės. – Vilnius: Vaga, 1980.
* Juokų diena: eilėraščiai. – Vilnius: Vaga, 1981.
* Žemaitis, valdovė, inspektorius ir kiti: pjesė. – Vilnius: Vaga, 1982.
* Buvimas: eilėraščiai. – Vilnius: Vaga, 1983.
* Saulė ir jos žemė: drama-poema. – Vilnius: Vaga, 1985.
* Paukščių ir žmonių lizdai: pjesės. – Vilnius, 1986.
* Mirties pokeris: AMVC spec. agento nuotykiai. – Kaunas: Europa, 1995.
* Mirtis nebūna atsitiktinė: detektyvinės apysakos ir apsakymai. – Vilnius: Vaga, 1995.
* Millenium: eilėraščiai. – Kaunas: Kauno medicinos universiteto Spaudos ir leidybos centras, 2003.
* Melagių saloje: princo, bocmano ir jungos nuotykiai: nuotykinės pasakos. – Vilnius: Vaga, 2005.
* …neleisk numirti vasarą…: keli gyvenimai ir vienatinė nebūtis: apsakymai. – Vilnius: Vaga, 2006.
* Ruduo. Rugsėjis. Rūdys…: eilėraščių rinktinė. – Vilnius: Vaga, 2007.


## Šaltiniai
Wendie Renard

**Wendie Renard** (g. 1990 m. liepos 20 d.) – Prancūzijos futbolininkė, centro gynėja.

## Karjera
Profesionalės karjerą pradėjo 2006 m. Prancūzijos klube „Olympique Lyonnais Féminin“.

## Rinktinė
Nuo 2011 m. atstovavo Prancūzijos nacionalinei rinktinei. Nuo 2013 m. rinktinės kapitonė. 2012 m. ir 2016 m. olimpinių žaidynių dalyvė.

## Išnašos

## Nuorodos
* SOCCERWAY
* SOCCERDONNA
* FIFA svetainėje
Lukštinis (Ignalinos r.)

**Lukštinis** – ežeras rytų Lietuvoje, Ignalinos rajone, 3,5 km į šiaurės rytus nuo Ignalinos, Vidiškių miške. Ežero ilgis iš šiaurės rytų į pietvakarius – 0,14 km, plotis – iki 0,08 km. Altitudė 172,8 m. Krantai neaukšti, sausi, ištisai apaugę medžiais. Ežeras nenutekantis, priklauso Dringio ežero intako Palaukinio baseinui.

## Šaltiniai
The Man Who Sold the World

**„The Man Who Sold the World“** – trečiasis britų atlikėjo David Bowie studijinis albumas, išleistas 1970 m. lapkričio 4 d. kompanijos „Mercury Records“ (JAV), vėliau 1971 m. balandį ir Jungtinėje Karalystėje. Šiam albumui, priešingai negu pirmiesiems dviem Bowie albumams, būdinga sunkiojo roko muzika.

## Dainų sąrašas

## Kūrybinė grupė
* David Bowie – vokalas, gitara
* Mick Ronson] – gitara
* Tony Visconti – bosinė gitara, pianinas, gitara
* Mick Woodmansey – būgnai
* Ralph Mace – sintezatorius

**Techninis personalas**
* Tony Visconti – prodiuseris
* Ken Scott – garso inžinerija

## Šaltiniai
Kubos moterų rankinio rinktinė

**Kubos moterų rankinio rinktinė** – komanda, atstovaujanti Kubai tarptautinėse moterų varžybose. Rinktinės sudėtį ir veiklą koordinuoja Kubos rankinio konfederacija.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
*Oficiali svetainė
David Bowie (1969 albumas)

**„David Bowie“** – antrasis studijinis britų atlikėjo David Bowie albumas, išleistas 1969 m. Šiuo pavadinimu albumas buvo išleistas Jungtinėje Karalystėje „Philips Records“ įrašų kompanijos, JAV albumas išleistas „Mercury Records“ kompanijos, pavadinimu **„Man of Words/Man of Music“**. Galų gale perleistas 1972 m. kompanijos „RCA Records“, pavadinimu **„Space Oddity“**. Pastarasis pavadinimas naudotas ir 1984, 1990 bei 1999 m. CD formato leidimuose. Tačiau 2009 bei 2015 m. leidimuose naudotas originalus „David Bowie“ pavadinimas.

Albumas dėl savo baladiškumo, folkloro, bei progresyviojo roko dominavimo „NME“ redaktorių įvardijamas kaip tarpusavy nesuderinamas, kadangi kai kurie įrašai atspindėjo 1967-uosius, kai kurie 1972-uosius ir tai nelyginant Bouvis, kuris čia panašus į senąjį save ir į tą, kuris dar bus ateityje, todėl šio albumo muzika netilpo į 1969-ųjų rėmus.

## Dainų sąrašas

## Kūrybinė grupė

* David Bowie – vokalas, akustinė gitara, stilofonas (1), vargonai (9), kalimba
* Tim Renwick – elektrinė gitara, fleita, dūdelė
* Keith Christmas – akustinė gitara
* Mick Wayne – gitara
* Rick Wakeman – melotronas, elektrinis klavesinas
* Tony Visconti – bosinė gitara, fleita, dūdelė
* Herbie Flowers – bosinė gitara
* John „Honk“ Lodge – bosinė gitara
* John Cambridge – būgnai
* Terry Cox – būgnai
* Benny Marshall ir draugai – lūpinė armonikėlė, pritariamieji vokalai (9)
* Paul Buckmaster – violončelė

**Techninis personalas**
* Tony Visconti – prodiusavimas
* Gus Dudgeon – prodiusavimas (1)

## Šaltiniai

## Literatūra
*
Italijos moterų vandensvydžio rinktinė

**Italijos moterų vandensvydžio rinktinė** – nacionalinė moterų komanda, kuri atstovauja Italijai oficialiose vandensvydžio varžybose.

## Dalyvavimas čempionatuose
### Olimpinės žaidynės

### Pasaulio čempionatas

## Nuorodos
* Oficiali svetainė
Kudrėnų dvaras

**Kudrėnų dvaras** () – buvusi dvaro sodyba Kudrėnų kaime, Užliedžių seniūnijoje, Kauno rajone, 3,5 km į šiaurę nuo Užliedžių, 10 km į pietus nuo Babtų. Sodyba įsikūrusi Nevėžio kairiajame krante, šalia kelio , nuo kurio į dvarvietę veda senų medžių alėja. Už 1,5 km į šiaurę, kitame Nevėžio krante, yra Kačiūniškės dvaras.

Dabartinė sodyba statyta XIX a. pabaigoje – XX a. pradžioje. Nuo 1992 m. dvaro sodybos kompleksas įrašytas į Kultūros vertybių registrą . Suteiktas vietinės reikšmės paveldo paminklo statusas. Kompleksas užima 40 982 m² teritoriją.

1994 m. dvaro rūmai sudegė, iš dvaro sodybos statinių išliko rūmų liekanos (rūsys), svirnas, kumetynas (pakitęs) bei parko fragmentai (medžių alėja privažiavimo kelyje).

## Istorija

Dvaras minimas nuo 1549 m.

1689 m. Kudrėnų dvarą iš Zabielos pirko Kristupas Daugirdas (h. Gulbė). 1690 m. pardavimas pripažintas ir 1706 m. pagal paveldėjimo testamentą užaktuotas Kauno paviete. Pagal testamentą Kudrėnų dvaras kartu su Bernatoniais atiteko Kristupo Daugirdo sūnums Kristupui ir Samueliui, tačiau Kristupas vėliau perleido šį turtą savo broliui Samueliui.

XX a. Kudrėnų dvaras priklausė garsiam teisininkui Jurgiui Kalvaičiui (mirė 1944 m.). Jis turėjo 150 ha žemės. Dvaro kompleksą sudarė rūmai, kumetynas, svirnas ir tvartas. Rūmai buvo mediniai, dviejų aukštų, stogas dvišlaitis, nuleistais galais. Šiaurinėje dalyje medinė veranda, pietrytinėje dalyje – medinis keturkampis bokštas, stogas aštuoniašlaitis, dengtas šiferiu. Tvartas – medinių rąstų, stačiakampio formos, stogas dvišlaitis, dengtas čerpėmis. Dabar gyvenamasis namas. Svirnas – medinių rąstų, stogas dvišlaitis, dengtas čerpėmis. Dabar gyvenamasis namas.

## Galerija


Kudrėnai, ūkio pastatas.JPG|Ūkio pastatas
Kudrėnai, svirnas.JPG|Svirnas
Kudrėnai, rūsys.JPG|Buvusių rūmų rūsys
Kudrėnai, rūsys 2.JPG |Rūsyje


## Šaltiniai

 
## Nuorodos

* Sąrašas:Lietuvos dvarai
Songs in the Key of Life

**„Songs in the Key of Life“** – aštuonioliktasis studijinis amerikiečių atlikėjo Stevie Wonder albumas, išleistas 1976 m. rugsėjo 28 d. „Motown Records“ įrašų kompanijos per „Tamla Records“. Tai buvo klasikinio Stivio periodo kulminacija, išleistas dvigubas albumas su keturių papildomų dainų EP. Jis tapo Stivio geriausiai visų laikų parduodamu ir teigiamai kritikų vertinamu albumu. 2003 m. žurnalas „Rolling Stone“ albumui skyrė 57-tą vietą iš visų 500 visų laikų geriausių albumų. 2005 m. albumas buvo įtrauktas į „National Recording Registry“ – svarbiausių įrašų sąrašą, kadangi buvo pripažintas kultūriškai, istoriškai bei estetiškai svarbiu. 

Pradedant nuo 1974 m. Stivis buvo viena žinomiausių ir populiariausių figūrų pop muzikoje. Per ganėtinai trumpą laiką, su albumais „Talking Book“, „Innervisions“ bei „Fulfillingness' First Finale“ sugebėjo sulaukti puikių kritikų vertinimų. Baigiantis 1975 metams, Stivis jau rimtai svarstė apie karjeros baigimą ir emigraciją į Ganą, kur ten galėtų padėti neįgaliems vaikams. Tuo pačiu buvo išreiškęs nepasitenkinimą anuometine JAV valdžia. Atsisveikinimas su auditorija, surengiant paskutinį koncertą atrodė vienintelė išeitis, tačiau Stivis pakeitė savo nuomonę ir pasirašė naują kontraktą su „Motown“ kompanija 1975 m. rugpjūčio 5 d. Po šito jis išleido „Songs in the Key of Life“ 

## Dainų sąrašas
Visas dainas parašė Stevie Wonder, išskyrus kur pažymėta.

### CD leidime

# „Love's in Need of Love Today“ – 7:06
# „Have a Talk with God“ (Wonder, Hardaway) – 2:42
# „Village Ghetto Land“ (Wonder, Byrd) – 3:25
# „Contusion“ – 3:46
# „Sir Duke“ – 3:54
# „I Wish“ – 4:12
# „Knocks Me Off My Feet“ – 3:36
# „Pastime Paradise“ – 3:28
# „Summer Soft“ – 4:14
# „Ordinary Pain“ – 6:23
# „Isn't She Lovely“ – 6:34
# „Joy Inside My Tears“ – 6:30
# „Black Man“ (Wonder, Byrd) – 8:30
# „Ngiculela – Es Una Historia – I Am Singing“ – 3:49
# „If It's Magic“ – 3:12
# „As“ – 7:08
# „Another Star“ – 8:28

### Papildomi įrašai (EP)

# „Saturn“ – 4:54
# „Ebony Eyes“ – 4:09
# „All Day Sucker“ – 5:06
# „Easy Goin' Evening (My Mama's Call)“ – 3:57

## Šaltiniai
Donskojus

**Donskojus** () – miestas Rusijoje, Tulos srityje, 65 km į pietryčius nuo Tulos, prie Dono aukštupio. Turi srities pavaldumo miesto statusą. Geležinkelio stotis prie Viazmos–Syzranės linijos, plentų mazgas. Mašinų, elektronikos (radijo aparatų, kalnakasybos įrenginių), baldų, odos ir avalynės pramonė. Šalia miesto išlikusi XVI–XIX a. dvaro sodyba Bobrik Gora (grafų Bobrinskių sodyba, parkas, cerkvė).

## Istorija
Nuo XVI a. minima Bobrikų vietovė, kurioje pradėjo kurtis dvaro sodyba. 1881–1883 m. pradėta rusvųjų anglių gavyba, o 1929 m. prie kasyklos sudaryta Donskojaus gyvenvietė. Nuo 1932 m. – miesto tipo gyvenvietė, nuo 1939 m. – miestas.

2005 m. prie Donskojaus prijungtas Severo Zadonsko miestas bei keletas miesto tipo gyvenviečių (Podlesnas, Rudnevas, Novougolnas, Komsomolskis, Šachtiorskis, Zadonjė).

## Šaltiniai
Dorochovas

**Dorochovas** () – gyvenvietė Rusijoje, Maskvos srityje, Ruzos rajone, 83 km į vakarus nuo Maskvos, Smolensko-Maskvos aukštumoje. Geležinkelio stotis prie Maskvos–Smolensko linijos, praeina Senasis Smolensko kelias. Yra kultūros namai, karinis memorialas. Vystoma elektronikos, gelžbetonio pramonė. Trykšta mineralinės versmės, yra gydomojo purvo kurortas.

## Istorija
Dorochovas ėmė kurtis XIX a. pab. prie Šelkovkos geležinkelio stoties. 1914 m. oficialiai sudaryta Dorochovo gyvenvietė (1938–2005 m. miesto tipo gyvenvietė). Tarybiniais metais plėtota stiklo pramonė.

## Šaltiniai
Keistoji literatūra

**Keistoji literatūra** () – fantastinės literatūros (*speculative fiction*) požanris, atsiradęs XIX–XX a. sandūroje. 

Literatūros kritikas John Clute apibrėžia keistąją literatūrą kaip „terminą, laisvai apibūdinantį maginę fantastiką, antgamtinę literatūrą ir siaubo žanrą, apimančius transgresyvią medžiagą“. Urbanistinės fantastikos autorius China Miéville apibrėžia keistąją literatūrą taip: „Paprastai, grubiai tariant, keistoji grožinė literatūra suvokiama kaip ganėtinai kvapą gniaužianti ir, bendrai paėmus, slidi makabriška fikcija, tamsi fantastika („siaubas“ plius „fentezi“), dažnai vaizduojanti netradicinius ateivių monstrus (taigi, plius „mokslinė fantastika“)." Kalbėdamas apie „senąją keistą grožinę literatūrą“, kuri buvo leidžiama XIX a.  pabaigoje ir XX a. pradžioje, Jeffrey Andrew Weinstock sako: „Senoji keistoji literatūra naudoja siaubo, mokslinės fantastikos ir maginės fantazijos elementus, kad pademonstruotų žmonijos neįgalumą ir nereikšmingumą daug didesnėje visatoje, apgyvendintoje dažnai piktybinių galių ir jėgų, kurios labai viršija žmogaus gebėjimus juos suprasti ar kontroliuoti." 

Keistoji literatūra arba vengia, arba iš esmės kitaip interpretuoja vaiduoklius, vampyrus, vilkolakius ir kitus tradicinius antgamtinės siaubo fantastikos personažus. Keistąją literatūrą kartais simbolizuoja čiuptuvai – galūnės tipas, kuris nebūdingas daugeliui Europos folkloro ir gotikos literatūros monstrų, bet dažnai naudojamas keistosios literatūros kūrėjų, tokių kaip William Hope Hodgson, M. R. James ir H. P. Lovecraft.  Keistosios literatūros kūrėjai dažnai bando sukelti siaubą ir baimę,  kuriuos sėja jų sukurtos būtybės, todėl tokie komentatoriai, kaip  Miéville, sako, kad keistoji literatūra sukelia numinoziškumo jausmą. Nors „keistosios literatūros“ terminas daugiausia buvo vartojamas kaip istorinis  apibrėžimas kūriniams, parašytiems iki 1930-ųjų, šis terminas taip pat vis dažniau sutinkamas nuo 1980-ųjų, kartais apibūdinant slipstream literatūrą, perpinančią siaubą, fentezi ir mokslinę fantastiką.

Kai kurie literatūros tyrinėtojai, daugiausia Ann ir Jeff VanderMeer bei China Miéville, šiandien įžvelgia keistosios literatūros atsigavimą, šį reiškinį pavadindami „New Weird“. Šią kategoriją atitinkanti kūryba, taip pat išsamios diskusijos apie ją yra publikuojamos antologijoje „The New Weird“.

## Šaltiniai

## Nuorodos

* Kas per daiktas tas paranormalus žanras?
* Mintys apie mokslinės fantastikos kultūrą
Pelekonių kaimo kapinės

**Pelekonių kapinės** – veikiančios kapinės, esančios Pakalnės g. Pelekonių kaime, Jiezno seniūnijoje, Prienų rajone, 2 km į vakarus nuo Kašonių gyvenvietės, keli šimtai metrų nuo dešiniojo Nemuno kranto. 

Iki kapinių galima privažiuoti pasukant nuo pagrindinio kelio Jieznas - Rumšiškės į Kašonis, šią gyvenvietę pravažiavus, važiuojant žvirkeliu link Pelekonių kaimo, ties dviejų miško kelių sankryža yra kapinaitės. 

Kapinės aptvertos metaline tvora, jose yra vartai, kuriuos sutvirtina stogas, padengtas šiferio plokštėmis, bei du kvadratinio tipo stulpai. Atidaromi kapinių varteliai – mediniai. 

Pelekonių  kaimo kapinėse  laidojami Pelekonių kaimo gyventojai. 
## Istorija
Šiose kapinaitėse žmonės buvo laidojami nuo senų laikų. 
Jiezno bažnyčios mirties metrikuose aplinkinių parapijos kaimų kapinės, kuriose žmones laidodavo, imtos nurodyti nuo 1802 metų. Nuo šių metų galima atsekti ir palaidotuosius Pelekonių kapinėse.  

Pelekonių kaimo kapinėse palaidoti Vyčio Kryžiaus kavalieriai  Juozas Zencevičius ir Juozas Žuromskas. Taip pat palaidoti  savanoriai Antanas Garnys, Juozas Šiugždinis ir Simas Karpavičius iš Mediniškių kaimo bei Lietuvos partizanai Pranas Bernatonis ir Kazimieras Bernatonis.

Pelekonių kapinėse tarp išlietų ir vamzdinių metalinių kryžių stovi keturi mediniai paminklai. 

Prie pat kapinių įėjimo yra antkapis su suklupusios prie kryžiaus moters, dėvinčios mėlyną suknelę, skulptūra. Kapinės išsidėsčiusios miške. 


Pelekoniu kapinės 2.jpg|thumb|Antkapinis paminkas prie Pelekonių kaimo kapinių vartų, su suklupusios prie kryžiaus moters, dėvinčios mėlyną suknelę, skulptūra
Pelekonių kapinės 3.jpg|Pelekonių kaimo kapinių antkapiniai paminklai
Pelekonių kapinės 4.jpg| Pelekonių kaimo kapinių antkapiniai paminklai
Pelekonių kapines 5.jpg| Pelekonių kaimo kapinių antkapiniai paminklai


## Literatūra

* Jolanta Zabulytė. Mediniai Jiezno apylinkių kryžiai/ Lietuvos lokaliniai tyrimai. Etnologija. http://www.llt.lt/pdf/jieznas_stakliskes/jieznas_kryziai.pdf

* Prienų rajono savivaldybės informacija. Ušdek žvakutę…http://www.regionunaujienos.lt/uzdek-zvakute/
Drezna

**Drezna** () – miestas Rusijoje, Maskvos srityje, 80 km į rytus nuo Maskvos, 12 km į pietvakarius nuo Orechovo Zujevo, prie Dreznos upelio. Geležinkelio stotis prie linijos link Vladimiro. Veikia verpimo ir audimo fabrikas. Yra Didžiosios Kankinės Paraskevos cerkvė.

## Istorija
Drezna įkurta 1897 m. prie tekstilės fabriko. 1940 m. suteiktas miesto statusas.

## Šaltiniai
Nibrių kaimo kapinės

**Nibrių kapinės** – veikiančios kapinės, esančios Nemuno g., Nibrių kaime, Jiezno seniūnijoje, Prienų rajone, 11 km į šiaurės vakarus nuo Jiezno, Nemuno dešiniajame krante. 

Iki kapinių galima privažiuoti dviem žvyrkeliais: t. y. sukant nuo Jiezno pagrindinio kelio į kairę pusę priešais rodyklę “Nibriai” bei antruoju keliu - pasukant nuo pagrindinio kelio Jieznas - Rumšiškės į Kašonis, šią gyvenvietę pravažiavus, taip pat pravažiavus Pelekonių kaimą, važiuojant link Nibrių kaimo. 

Kapinės aptvertos metaline tvora, jose yra vartai, kurių viršutinėje dalyje iškaltas užrašas: “*Į uostą Viešpaties be poilsio einu*”. Vartus sudaro dvi medinės skulptūros, laikančios medinį stogelį, padengtą apsaugančia skarda bei metaliniai varteliai.

Nibrių  kaimo kapinėse  laidojami trijų kaimų: Nibrių, Daukantų ir Dambavos kaimų gyventojai. 

## Istorija
Šiose kapinaitėse žmonės buvo laidojami nuo senų laikų. Kaimo, pavadinimu “Daukantai” XIX amžiuje nebuvo, šio kaimo teritorija taip pat buvo vadinama Nibriais. 

Jiezno bažnyčios mirties metrikose aplinkinių parapijos kaimų kapinės, kuriose žmones laidodavo, imtos nurodyti nuo 1802 metų. Nuo šių metų galima atsekti ir palaidotuosius Nibrių kapinėse.

XVIII a. – XIX a. Nibrių kaimas priklausė Trezantolio dvarui, todėl šiose kapinėse buvo laidojami ir minėto dvaro gyventojai.

Nibrių kaimo kapinėse palaidoti savanoriai Mikas Burbulis, Petras Daraškevičius, Petras Šabasevičius, Jonas Tamošiūnas, Jonas Galinskas. 

Nibrių kapinėse stovi trys išlikę mediniai kryžiai. 

Tik įėjus pro vartus po dešine puse yra medinė skulptūra. Tai 1994 m. J. Užkurnio sukurtas paminklas, ant jo iškaltas užrašas: *“Gimtine brangi, tu esi viena, kaip ši šventa vieta. Nibrių, Daukantų, Dambavos kaimai. 1994.VII.30.”*. 


Nibrių kapinės 3.jpg|J. Užkurnio sukurtas medinis paminklas
Nibriu kapinės 2.jpg|Nibrių kaimo kapinės
Nibriu kapinės 4.jpg|Nibrių kaimo kapai


## Literatūra

* Jolanta Zabulytė. Mediniai Jiezno apylinkių kryžiai/ Lietuvos lokaliniai tyrimai. Etnologija. http://www.llt.lt/pdf/jieznas_stakliskes/jieznas_kryziai.pdf

* Prienų rajono savivaldybės informacija. Uždek žvakutę…http://www.regionunaujienos.lt/uzdek-zvakute/
Mekšrinis (Ignalinos r.)

**Mekšrinis** – ežeras Lietuvoje, Ignalinos rajone, 1 km į šiaurę nuo Ignalinos, Jonalaukio miške. Ežero ilgis iš vakarų į rytus – 0,54 km, plotis – iki 0,17 km. Altitudė 150,6 m. Krantai daugiausia aukšti, tik vakarinis – žemas ir pelkėtas. Krantai ištisai apaugę medžiais. Pietryčiuose išteka upelis link netoliese telkšančio Paplovinio ežero (Palaukinio upelio baseinas). Rytine pakrante eina kelias .

## Šaltiniai
Volvo Cars

**Volvo cars** – lengvųjų automobilių gamintoja. 2020 m. pardavė 661 713 transporto priemones.

1999 m. sausio 28 d. vilkikus gaminanti „Volvo“ bendrovė pardavė lengvųjų automobilių padalinį kompanijai „Ford“ už 6,45 milijardo JAV dolerių. 2010 m. „Ford“ už 1,8 milijardo JAV dolerių šį padalinį pardavė vienam didžiausių Kinijos automobilių gamintojų „Geely Automobile“.

## Istorija
Įmonė buvo įkurta 1927 m. Geteborge kaip dukterinė žinomo guolių gamintojo SKF įmonė. Assaras Gabrielssonas (šved. Assar Gabrielsson) tapo generaliniu direktoriumi, o Gustafas Larsonas (šved. Gustaf Larson) – techniniu.

## Išnašos

## Nuorodos
* Volvo Lietuva
Cyberpunk 2077

**Cyberpunk 2077** – kompiuterinis veiksmo vaidmenų žaidimas (RPG), kuriamas lenkų „CD Projekt RED“ studijos. Išleistas 2020 m. gruodžio 10 d. Microsoft Windows, PlayStation 4 ir Xbox One platformoms.

Žaidimas paremtas 1988 m. išleistu kiberpanko žanro stalo vaidmenų žaidimu Cyberpunk 2020 ir vyksta praėjus 57 metams. Žaidimo veiksmas vyks atvirame 6 rajonų Naktiniame mieste (*Night City*). Žaidime veiks pilnas dienos ir nakties ciklas, taip pat keisis orų sąlygos.

Žaidėjas pirmo asmens stiliumi valdys personažą prekeivį V, kuris galės tobulinti savo sugebėjimus trijuose lygmenyse – *NetRunner* (hakerio sugebėjimai), *Techie* (mechanizmų taisymo) ir *Solo* (kovos). Personažas galės naudoti šaunamuosius ginklus, taip pat esant reikalui kovoti plikomis rankomis. Žaidėjas galės pasirinkti savo personažo lytį, išvaizdą, kūno tobulinimus, aprangą ir kt.

2019 m. pradžioje žaidimo kūrimui buvo įkurta atskira studija Vroclave, kurioje dirbo virš 400 darbuotojų.

2019 m. Electronic Entertainment Expo parodoje buvo atskleista žaidimo išleidimo data (tuomet planuota 2020 m. balandžio 16 d.), o scenoje žaidimą pristatė aktorius Keanu Reeves, sutikęs, kad jo atvaizdas būtų panaudotas vienam iš žaidimo personažų – Johnny Silverhand.

2020 m. spalio 5 d. žaidimo leidėjai pranešė, kad „Cyberpunk 2077“ perėjo į galutinę išleidimo stadiją.

2020 m. spalio 28 d. leidėjai dar kartą nukėlė išleidimo datą, šį kartą į 2020 m. gruodžio 10 d.

2022 m. rugsėjo 25 d. buvo pranešta apie 2023 m. pasirodysiantį pirmąjį papildinį *Phantom Liberty*. 

2023 m. spalį „CD Projekt RED“ pranešė, kad nuo „Cyberpunk 2077“ išleidimo jie papildomai išleido 120 mln. JAV dolerių žaidimo papildymams, klaidų taisymui ir kitam žaidimo gerinimui. Iš viso „Cyberpunk 2077“ gamyba studijai kainavo 436 mln. JAV dolerių ir pagal gamybos kainą jis yra antras kompiuterinis žaidimas istorijoje po „Star Citizen“.

## Nuorodos
* Oficiali svetainė

## Šaltiniai
Chuck Berry

**Charles Edward Anderson Berry** (1928 m. spalio 18 d. – 2017 m. kovo 18 d.) buvo amerikiečių atlikėjas ir dainų kūrėjas, vienas iš rokenrolo muzikos pradininkų. Tokiomis savo dainomis kaip „Maybellene“ (1955), „Roll Over Beethoven“ (1959), „Rock and Roll Music“ (1957) bei „Johnny B. Goode“ (1958) jis išdailino ir išvystė ritmenbliuzą į tokį lygį, kad rokenrolas tapo savita muzika. Dėl to, kad kūrė dainų tekstus, kurie sukosi apie paauglių gyvenimus bei vartotojiškumą, taip pat kad kūrė muziką, kuriuose didelį vaidmenį atliko šou bei gitarų solo, Beris tapo vienu įtakingiausių atlikėjų vystantis tolimesnei roko muzikai. 

Jis tapo vienu pirmuoju muzikantų, patekusių į Rokenrolo šlovės muziejų, kai buvo atidarytas 1986 m. Neskaitant to, Chuck'as yra įrašytas ir į kelis žurnalo „Rolling Stone“ geriausiųjų muzikos sąrašus. 2004 ir 2011 m. jam teko 5-ta vieta tarp 100 geriausių visų laikų atlikėjų. Kanalas NBC jį įvardijo „Rokenrolo tėvu“. 

## Diskografija

#### Studijiniai albumai

* *After School Session* (1957)
* *One Dozen Berrys* (1958)
* *Chuck Berry Is on Top* (1959)
* *Rockin' at the Hops* (1960)
* *New Juke Box Hits* (1961)
* *Two Great Guitars* (1964)
* *St. Louis to Liverpool* (1964)
* *Chuck Berry in London* (1965)
* *Fresh Berry's* (1965)
* *Chuck Berry's Golden Hits* (1967)
* *Chuck Berry in Memphis* (1967)
* *From St. Louie to Frisco* (1968)
* *Concerto in B. Goode* (1969)
* *Back Home* (1970)
* *San Francisco Dues* (1971)
* *The London Chuck Berry Sessions* (1972)
* *Bio* (1973)
* *Chuck Berry* (1975)
* *Rock It* (1979)
* *Chuck* (2017)

## Šaltiniai
Konanas Naikintojas

**Konanas Naikintojas** () – 1984 m. kalavijo ir burtų bei nuotykių filmas, režisuotas Richard Fleischer, sukurtas pagal rašytojo fantasto Robert E. Howard kūrybą. Pagrindinių vaidmenų atlikėjai – Arnold Schwarzenegger, Mako, scenarijaus autorius – Stanley Mann. 

Tai yra filmo Konanas Barbaras tęsinys, pasakojantis apie  Robert E. Howard kūrinių herojaus Konano nuotykius. Filmas buvo sukamas Meksikoje, siekiant sumažinti kūrimo sąnaudas. Pakviesti vaidinti NBA krepšinio guru Wilt Chamberlain, supermodelis Grace Jones. Filmas buvo komerciškai sėkmingas, vien JAV uždirbo $31 mln.

## Aktoriai
:*Aktorius – vaidmuo*
* Arnold Schwarzenegger – Konanas
* Grace Jones – Zula
* Wilt Chamberlain – Bombaata
* Mako – Akiro
* Tracey Walter – Malak
* Sarah Douglas – karalienė Taramis
* Olivia d'Abo – princesė Jehnna
* Pat Roach – burtininkas Toth-Amon
* Jeff Corey – vyriausiasis viziris
* Sven-Ole Thorsen – Togra
* André the Giant – Dagoth
* Ferdy Mayne – Lyderis

## Šaltiniai
Konanas Barbaras (2011 filmas)

**Konanas Barbaras** () – 2011 m. sukurtas kalavijo ir burtų žanro filmas, režisuotas Marcus Nispel pagal rašytojo, magijos fantasto Robert E. Howard sukurtą Konano personažą. 

Šis filmas yra nauja Konano mitologijos interpretacija ir nėra susijęs su anksčiau sukurtais filmais, kuriuose vaidina Arnold Schwarzenegger. 2011 m. išleistame filme pagrindinį vaidmenį atlieka Jason Momoa. Filmas susuktas 2010 m. Bulgarijoje.

Filmas nebuvo komerciškai sėkmingas, nes kasose tesurinkta šiek tiek daugiau, nei pusė išleisto biudžeto – 48,8 mln. dol. Pelnė daugiausia neigiamus kino kritikų įvertinimus. Į tinklalapį Rotten Tomatoes teigiamas apžvalgas pateikė 26 % kritikų, vidutinis reitingas sudarė 3,8 iš 10. Metacritic platformoje filmas gavo 36 balus iš 100, remiantis 29 recenzijomis.

## Aktoriai

:*Aktorius – vaidmuo*
* Jason Momoa – Konanas
* Leo Howard – jaunas Konanas
* Rachel Nichols – Tamara
* Stephen Lang – Khalar Zym
* Rose McGowan – Marique
* Ivana Staneva – jauna Marique
* Saïd Taghmaoui – Ela-Shan
* Bob Sapp – Ukafa
* Ron Perlman – Corin
* Steven O'Donnell – Lucius
* Nonso Anozie – Artus
* Gisella Marengo – Maliva
* Morgan Freeman – pasakotojas
* Laila Rouass – Fialla
* Alina Pușcău – Lara

## Šaltiniai
Cardinity

**Cardinity** – viena pirmųjų Lietuvoje atsiskaitymų kortelėmis internetu sistema, sukurta įmonės UAB „Click2Sell”, veikiančios nuo 2007 metų. Įmonė teikia paslaugas Lietuvos ir užsienio bendrovėms.

Lietuvos banko išduota licencija ir registracija Visa ir MasterCard tinkluose leidžia įmonei vykdyti mokėjimų apdorojimą, pinigų nurašymą ir išmokėjimą pardavėjui.

## Istorija
2007 m. veiklą pradėjo įmonė UAB “Click2Sell”.

2012 m. UAB “Click2Sell” Lietuvos bankas išdavė mokėjimo įstaigos licenciją.

2014 m. įmonė buvo registruota Visa ir MasterCard tinkluose.

2015 m. pradėjo veikti mokėjimų kortelėmis sistema – Cardinity.

2020 m. įmonė laimėjo pirmą vietą CV Bankas ir Delfi organizuotame konkurse „Super Darbdavys 2019“ finansų kategorijoje 

## Šaltiniai

## Nuorodos
* Cardinity – atsiskaitymų kortelėmis internetu sistema
Albinas Dumbliauskas

**Albinas Dumbliauskas**  SJ (; 1925 m. vasario 10 d. Alytaus apskrities Rumbonių kaime – 1991 m. m. sausio 10 d. Karagandoje (Kazachijos TSR)) – Romos katalikų kunigas ir jėzuitų vienuolis Kazachstane bei Lietuvoje.

## Biografija
Mokėsi Alytaus gimnazijoje ir Kauno kunigų seminarijoje. Kunigu įšventintas 1950 m. rugsėjo 24 d. ir netrukus buvo paskirtas Joniškio bažnyčios vikaru. Vėliau klebonavo: 1952 m. Lankeliškių Švč. Trejybės, 1953 m. Santaikos Kristaus Karaliaus bei Paparčių Šv. vyskupo Stanislovo ir Šv. Pranciškaus Asyžiečio bažnyčiuose.

Dėl vykdomos sielovadinės veiklos Paparčiuose Lietuvos TSR Religijos reikalų tarybos įgaliotinis anuliavo kunigo registracijos pažymėjimą ir Alb. Dumbliauskas buvo priverstas įsidarbinti Kauno psichiatrinėje ligoninėje sanitaru, o vėliau – vairuotoju. Atostogų metu keliaudavo po Sibirą ir Kazachstaną. 1968 m. Kustanajuje (Šiaurės Kazachstanas) vietos valdžia netikėtai leido jam vystyti pastoracinę veiklą, bet po kurio laiko leidimą atšaukė. Tada kun. Albinas Dumbliauskas įsidarbino kūriku (vėliau sargu, vairuotoju) ir tikinčiuosius aptarnavo po darbo. 1975 m. pervažiavo į Karagandą, kur tęsė ganytojišką veiklą nelegaliai. 1977 m. šiame mieste jis užregistravo religinę katalikų bendruomenę, pirmąsias Šv. Mišias teko aukoti žeminėje. Tų pačių metų spalio 31 d. gautas leidimas miesto Maikuduko mikrorajone statyti katalikišką bažnyčią, jau po kelių savaičių suskubta išlieti pamatus. Statyboms daugiausiai aukojo vietiniai katalikai, finansinė pagalba atėjo ir iš Lietuvos tikinčiųjų. 

Tuometinėje ateistinėje Tarybų Sąjungoje naujos katalikiškos bažnyčios statyba buvo išskirtinis įvykis. 1980 m. birželio 29 d. ji buvo konsekruota Šv. Juozapo vardu. Šventovė buvo panaši į gyvenamą namą ir turėjo šiuos išmatavimus: ilgis 26 m, plotis 18 m, aukštis 4 m. Vienu metu ji galėjo sutalpinti apie 1000 tikinčiųjų. Kai 1991 m. mieste įsikūrė *Karagandos apaštalinė administratūra*, Šv. Juozapo bažnyčia tapo šios Administratūros pagrindine šventove. Nuo 1999 m. ji kurį laiko tarpą buvo Karagandos vyskupijos katedra, kol 2012 m. šis titulas perėjo kitai – Karagandos Fatimos Švč. Mergelės Marijos bažnyčiai. 

Kun. Albinas Dumbliauskas mirė 1991 m. ir buvo palaidotas savo pastatytos Karagandos Šv. Juozapo bažnyčios šventoriuje.

## Šaltiniai
* Apaštalavęs Vidurinės Azijos ir Sibiro platybėse // Katalikas, 2015 m. lapkričio 6 d., Nr. 21 (240) 
* Две годовщины в селениях праведных упокоившихся… // Сибирская католическая газета